पाएं अपने शहर की ताज़ा ख़बरें और फ्री ई-पेपरडाउनलोड करें
जैसे-जैसे गांव में कोराेना का फैलाव व उसकी गंभीरता सामने आ रही है, वैसे-वैसे वहां चिंता और डर भी पनप रहा है। आरोन के एक गांव नेव में मंगलवार को संदिग्ध कोरोना पीड़ित की मौत के बाद ऐसी दहशत फैली कि पूरे गांव में सन्नाटा छा गया। जिस गांव में एक दिन पहले तक लोग आराम से यहां वहां घूमते देखे जा सकते थे, वहां हर कोई घर में दुबका बैठा है। वहां से कई लोगों ने भास्कर से संपर्क करके गुहार लगाई कि यहां लोगों के कोरोना टेस्ट कराए जाएं।
गांव के लगभग हर घर में कोई न कोई बीमार है। इस बीच एक अच्छी खबर यह भी है कि अब प्रशासन ने भी गांव-गांव में कोरोना संदिग्धों की पहचान और इसके टेस्ट शुरू कर दिए हैं। मगराना संभवत: पहला गांव है, जहां मौके पर जाकर 18 सैंपल लिए गए। इनमें से 8 संदिग्ध पाए गए।
दहशत का कर्फ्यू
नेव गांव : लोगों का डर है शहर जाकर जांच कराई तो प्लास्टिक में लपेटकर ले जाएंगे : आरोन के ग्रामीण इलाकों के सबसे बड़े हॉट स्पाट पनवाड़ी हाट से महज 5 किमी दूर नेव गांव में मंगलवार की एक घटना ने लोगों को बुरी तरह डरा दिया। गांव में मंगलवार को 44 साल के एक व्यक्ति की मौत हो गई। रात में उन्हें सांस की समस्या हुई। गुना लाने के दौरान उन्होंने दम तोड़ दिया। बुधवार को उनके अंतिम संस्कार के बाद पूरे गांव में सन्नाटा पसर गया।
मगराना : पहला गांव जहां डॉक्टर ने डोर टू डोर चेकअप : मगराना में बुधवार को हेल्थ सर्वे शुरू हुआ। कलेक्टर कुमार पुरूषोत्तम को इस गांव में बड़े पैमाने पर बीमारी फैलने की सूचना मिली थी। इसके बाद उन्होंने डॉ. अनूप वर्मा के नेतृत्व में एक टीम भेजी। इस टीम ने डोर टू डोर सर्वे नहीं बल्कि चेकअप किया। इसके बाद 18 सैंपल भी लिए गए। इनमें से 8 के लक्षण कोविड की तरह पाए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mar_Deva hin_Deva hin_Deva zho_Hant eng_Latn